*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*277. számú előterjesztés*

Bátaszék Város Önkormányzata Képviselő-testületének 2018. november 28-án,

16 órakor megtartandó ülésére

*Informatikai Biztonsági Szabályzat jóváhagyása*

|  |
| --- |
| **Előterjesztő:** dr. Bozsolik Róbert polgármester**Készítette:** dr. Tóth Korinna igazgatási ügyintéző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2018. 11. 27. |

***Tisztelt Képviselő-testület!***

Bátaszéki Közös Önkormányzati Hivatal Bátaszéken, 2018. január 18. napján Informatikabiztonsági rendszerkövetési megbízási szerződést kötött a Maxentrop Kft-vel. Az elektronikus információs rendszer biztonságáért felelős személy (IBF): Hajdu Sándor, akit a Nemzetbiztonsági Szakszolgálat Nemzeti Kibervédelmi Intézet Nemzeti Elektronikus Információbiztonsági Hatóság a 420/A-104-10/2016 iktatószámú határozatával nyilvántartásba vett.

Hajdu Sándor, mint IBF a korábbit felülvizsgálva elkészítette a Bátaszéki Közös Önkormányzati Hivatalra vonatkozó új Informatikai Biztonsági Szabályzatot (IBSZ), mely az előterjesztés mellékletét képezi. A szabályzat hatályba lépéséhez a Közös Hivatalt fenntartó önkormányzatok képviselő- testületeinek jóváhagyása szükséges, melyet követően meg kell küldeni a Nemzeti Elektronikus Információbiztonsági Hatóság részére.

Az IBSZ meghatározza azon alapvető biztonsági normákat és működési keretet, amelyek érvényesítésével a KÖH elfogadható szintre csökkenti az általa végezett adatkezelés és adatfeldolgozás kockázatait. Az IBSZ további célja, hogy iránymutatást adjon az informatikai rendszerekhez hozzáférési jogosultsággal rendelkező felhasználók számára a helyes használatról, a követendő eljárásokról; rögzíti továbbá a felhasználókkal szemben támasztott követelményeket, elvárásokat; ismerteti a helyes és biztonságos munkavégzés szabályait.

Kérem a T. képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**az Informatikai Biztonsági Szabályzat jóváhagyására**

Bátaszék Város Önkormányzatának Képviselő-testülete

1. Bátaszéki Közös Önkormányzati Hivatal Szabályzatot – a határozat melléklete szerinti tartalommal – elfogadja;
2. felkéri a Bátaszéki Közös Önkormányzati Hivatal Jegyzőjét, hogy az Informatikai Biztonsági Szabályzatot a Nemzeti Elektronikus Információbiztonsági Hatóság részére küldje meg.

*Határidő:* azonnal

*Felelős*: Kondriczné dr. Varga Erzsébet jegyző

(a szabályzat aláírásáért és megküldéséért)

 *Határozatról értesül:* KÖH pénzügyi iroda

 KÖH városüzemeltetési iroda

 irattár